Главну опасност по Западно римско царство престављали су Визиготи. Године 401. под вођством Алариха, Визиготи нападају Северну Италију. Аларих је склопио мир са западноримским војсковођом Стилихоном. Погубљење Стилихона био је повод да Аларих 408. године обнови рат са Западним римским царством. Две године касније Визиготи пљачкају Рим. Након тродневне пљачке, Визиготи се повлаче у Галију. Западно римско царство након 410. године није могло одолевати навалама варвара. Постепено је губило територије на Западу. Галију су заузели Франци, Визиготи и Бургунди, Шпанију Визиготи, а северну Африку Вандали и Алани. Године 455. Вандали под Гајсерихом поново пљачкају Рим након чега освајају Сардинију и Корзику Германски војсковођа Одоакар заузео је 476. године Рим збацивши са власти последњег Западноримског цара Ромула Августула. Пад Западног римског царства обично се узима за крај старог века.